**răscolind liniştea**

*Dragos Lucica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

noapte de noapte

prin hornurile caselor

răsuflă zumzetul

vieţii cu ochii închişi

mi-am aşezat sufletul

în palma destinului

fără să mă tângui

fără să mă plâng

viaţa trece peste noi

cu faţa muşcată

de ger

şi inimă bună

trec în revistă

amintirea

vremurilor în care

pe o vreme ca asta

cu obrajii îmbujoraţi

printre troieni

modelam

oameni albi

din zăpadă.